Iagttagelser over nogle af Bæveren, 
Castor fiber, gnavede Grene. 
Af 
V. Nordmann. 
(With an English summary). 
Da jeg i Efteraaret 1914 arbejdede med det i Ferskvands¬ 
lagene ved Nørre Lyngby indsamlede Materiale af Dyre- og 
Plantelevninger, traf jeg paa en ejendommelig Form af bævergna¬ 
vede Grene, som jeg ikke tidligere havde lagt Mærke til og heller 
ikke set omtalt i Litteraturen. Jeg savnede dengang tilstrækkeligt 
Materiale til at kunne behandle Sagen; men da saadant senere er 
bragt til Veje, skal jeg i det følgende fremkomme med mine Iagt¬ 
tagelser. 
Ferskvandslagene ved Nørre Lyngby er som bekendt de Dan¬ 
nelser i Klinten mellem Lønstrup og Løkken, hvori Jap. Steens- 
TRUP i 1877 fandt den hidtil fra Danmark eneste kendte Levning 
af Jordegernet, Spermophilus mfescens. Jeg skal ikke her komme 
ind paa en mere detailleret Beskrivelse af Lokalitetens geologiske 
Forhold, men derom henvise til det i „Danmarks geologiske Under- 
søgelse“s Skrifter publicerede Arbejde^), Det skal her blot be¬ 
mærkes, at Ferskvandsaflejringerne, som forneden bestaar af Ler 
og leret Sand med Plante- og Dyrelevninger, foroven af rent, hvid¬ 
gult, fossilfrit Sand, udfylder en i 1914 fra Nord til Syd c. 180 m 
bred og c. 16 m dyb Lavning i Overfladen af det senglaciale Yoldia- 
ler. Bassinet, der har indeholdt Søen, hvori Ferskvandslagene 
blev afsatte, har oprindelig været baade bredere og dybere, men 
hvor meget der er gaaet tabt ved Havets Nedbrydning af Klinten, 
kan ikke siges. 
1) A. Jessen og V. Nordmann, 1915; Ferskvandslagene ved Nørre Lyngby. 
Med 1 Tavle og an English summary of the contents. D. G. U. II. R., 
Nr. 29. 
